cyanic-selkie/wikianc huggingface dataset:
Porsche Panamera
Η Porsche Panamera είναι 4-πορτο / 5-πορτο υπερπολυτελές σεντάν αυτοκίνητο υψηλών επιδόσεων, που κατασκευάζεται από τη γερμανική αυτοκινητοβιομηχανία Porsche. Έχει τον κινητήρα μπροστά και την κίνηση στους πίσω τροχούς, ενώ είναι διαθέσιμες και εκδόσεις με κίνηση στους τέσσερις τροχούς. Η πρώτη γενιά της Panamera (επίσημος κωδικός: Porsche 970) παρουσιάστηκε στο 13ο Διεθνές Σαλόνι Αυτοκινήτου στη Σαγκάη, Κίνα, τον Απρίλιο του 2009 και τον Ιούνιο του 2009 μπήκε στη μαζική παραγωγή, όπου και διατηρήθηκε έως τον Οκτώβριο του 2016. Μέσα στο 2011 προστέθηκαν στην παλέτα, επίσης, υβριδικές και ντίζελ εκδόσεις. Η δεύτερη γενιά της Panamera (επίσημος κωδικός: Porsche 971) παρουσιάστηκε στο Βερολίνο στις 28 Ιουνίου 2016 και η παραγωγή της ξεκίνησε τον Νοέμβριο του 2016. Η τρίτη γενιά της, αναμένεται να κυκλοφορήσει το 2024.
Διαχρονικά, η Panamera διατίθεται στην αγορά ως μια πιο σπορ εναλλακτική πρόταση, με υψηλότερες επιδόσεις, σε αντίθεση με τις παραδοσιακές λιμουζίνες της κατηγορίας F (μεγάλα πολυτελή αυτοκίνητα), όπως η BMW Σειρά 7, το Audi A8 και η Mercedes-Benz S-Class. Για την ακρίβεια, η Panamera δημιουργήθηκε για να ανταγωνίζεται πιο άμεσα με σπορ λιμουζίνες, όπως η Aston Martin Rapide, η Maserati Quattroporte, η Mercedes-Benz CLS-Class και η BMW G32, που είναι η τέταρτη γενιά της BMW Σειράς 6, η οποία κυκλοφόρησε το 2017, είναι 5-πορτη fastback και πωλείται ως «Σειρά 6 Gran Turismo» (αντικαθιστώντας την λίγο μικρότερη BMW Σειρά 5 Gran Turismo).
Εισαγωγή
thumb|left|Porsche 989 στο επίσημο μουσείο της Porsche. thumb|left|Το μπροστινό μέρος της Porsche 989.
Το όνομα της Panamera προήλθε, όπως και της Porsche Carrera, από τον αγώνα Carrera Panamericana. Η Panamera γενικά θεωρείται ότι είναι ο πολυαναμενόμενος καρπός της πρωτότυπης και επίσης 5-πορτης Porsche 989 του 1988, που δεν είχε φτάσει τότε στην παραγωγή.
Όπως είχε συμβεί και στην εισαγωγή του SUV Porsche Cayenne πρώτης γενιάς στα τέλη του 2002 (η Cayenne από τότε έχει γίνει το best-seller της μάρκας), η εισαγωγή της Panamera αναστάτωσε πολλούς καθαρόαιμους οπαδούς της Porsche, καθώς θεωρήθηκε τότε ως μια προσπάθεια να διευρύνει την απήχησή της εταιρείας σε εντελώς νέες κατηγορίες υποψήφιων αγοραστών, πέρα από τους σκληροπυρηνικούς οπαδούς της. Η Panamera ήρθε σε αντίθεση με τις συνήθεις προσφορές της εταιρείας, με ελαφριά 2-πορτα σπορ αυτοκίνητα με τον κινητήρα πίσω, όπως η Porsche 911. Η Panamera από την άλλη, θεωρείται ένα full-size αυτοκίνητο πολυτελείας, με βάρος 1.800 κιλά, αποκλειστικά τέσσερις πόρτες, και με τον κινητήρα στο μπροστινό μέρος.
Η εμφάνιση της Panamera, με το μακρύ καπό της και το διαχρονικό των Porsche σχέδιο στο πίσω άκρο του αμαξώματος, έχει μια ελαφρά ομοιότητα με μια υποθετική μακρύτερη Porsche 911, μολονότι δεν μοιάζει με την 911 από ορισμένες οπτικές γωνίες. Επίσης, η εικονική 911 έχει ένα κάπως πιο λιτής φιλοσοφίας εσωτερικό (αν και με σχετικά πολυτελή αίσθηση), καθώς έχει επικεντρωθεί περισσότερο στον τομέα των επιδόσεων, ενώ η Panamera έχει ένα άκρως πολυτελές σαλόνι, με όλες τις σύγχρονες τεχνολογικές ανέσεις και με πολύ πιο ακριβή δερμάτινη ταπετσαρία.
Ο αεροδυναμικός συντελεστής Cd της Panamera πρώτης γενιάς είναι 0,29.
Παραγωγή
Αρχικά, οι κινητήρες συναρμολογούνται στην Στουτγκάρδη και το αμάξωμα του αυτοκινήτου κατασκευάζεται στις εγκαταστάσεις της Porsche στο Ανόβερο, όπου και σχεδιάστηκε. Η τελική συναρμολόγηση του οχήματος λαμβάνει χώρα στη Λειψία, επίσης στη Γερμανία (μαζί και με το SUV Porsche Cayenne στις δύο πρώτες γενιές της Cayenne). Αν και κάποια πιλοτικά μοντέλα προ-παραγωγής κατασκευάστηκαν από τον Απρίλιο του 2009, ωστόσο η μαζική παραγωγή της Panamera πρώτης γενιάς ξεκίνησε τον Ιούνιο του 2009, μόλις 2 μήνες μετά την παρουσίασή της στο Σαλόνι Αυτοκινήτου της Σαγκάης στην Κίνα.
Κινητήρες
thumb|left|Το σαλόνι μιας Porsche Panamera πρώτης γενιάς.
Τα μοντέλα Panamera S, Panamera 4S και Panamera Turbo, όλα με V8 κινητήρα, ήταν οι πρώτες εκδόσεις που κυκλοφόρησαν στην αγορά το 2009. Εκτός από το αρχικό 4.8 λίτρων Twin Turbo 500 ίππων V8, η Porsche παρουσίασε δύο επιπλέον μοντέλα για το 2010: τις Panamera και Panamera 4, που και οι δύο κινούνται με κινητήρα 3.6 λίτρων V6 που παράγει 300 ίππους. Οι Panamera S και Diesel Hybrid είναι με κίνηση στους πίσω τροχούς, ενώ οι Panamera 4 και 4S έχουν το ίδιο σύστημα 4-κίνησης με τις Turbo και Turbo S.
Ενώ προέρχεται από τον V8 κινητήρα των Panamera S και Panamera 4S, ο κινητήρας V6 διατηρεί τεχνολογίες του V8 της, όπως σύστημα άμεσου ψεκασμού καυσίμου, αδιαβάθμητη ρύθμιση εκκεντροφόρου εισαγωγής με μεταβλητό βύθισμα βαλβίδων (VarioCam Plus), μια on-demand αντλία λαδιού, νερό ψύξης με θερμική διαχείριση, μια μεταβλητή πολλαπλή εισαγωγής, καθώς και ολοκληρωμένες ξηρό κάρτερ λαδιού με εκχύλιση δύο σταδίων του πετρελαίου. Επίσης φέρει και αυτόματη λειτουργία Start-Stop, αν και μόνο με το 7-τάχυτο αυτόματο κιβώτιο PDK διπλού συμπλέκτη. Τα μοντέλα που εξάγονται στις Ηνωμένες Πολιτείες περιλαμβάνουν σύστημα εκκίνησης του κινητήρα Start-Stop, και ειδικότερα η έκδοση Turbo χρησιμοποιεί ενεργό αεροδυναμική με μια ρυθμιζόμενη πίσω αεροτομή πολλαπλών σταδίων.
Το 2011, προστέθηκαν στην παλέτα η υβριδική έκδοση της Panamera S, γνωστή ως Panamera S E-Hybrid, η εκδοχή 3.0 λίτρων V6 ντίζελ και οι παραλλαγές Panamera Turbo S και Panamera GTS.
Δεύτερη γενιά
Η δεύτερη γενιά της Panamera αποκαλύφθηκε επίσημα στις 28 Ιουνίου 2016 σε μια σχετική εκδήλωση στο Βερολίνο, Γερμανία, και φέρει τον κωδικό 971. Η μαζική παραγωγή της, ξεκίνησε τον Νοέμβριο του 2016 για τη σεζόν (model year) του 2017. Για πρώτη φορά εξοπλίστηκε με μια μεγάλη οθόνη αφής στην κεντρική κονσόλα, καταργώντας έτσι το πλήθος των κουμπιών στην κονσόλα της Panamera πρώτης γενιάς.
Αισθητική
thumb|left|Porsche Panamera Turbo fastback sedan (η εκδοχή για την [[Ευρώπη).]]
Η Porsche Panamera δεύτερης γενιάς δεν έφερε πλέον την hatchback προς station wagon αισθητική της πρώτης γενιάς, η οποία είχε εισπράξει τότε κάποιες αρνητικές κριτικές. Αντιθέτως, η «ουρά» της γενιάς αυτής θυμίζει έντονα το πίσω μέρος της Porsche 911, έχοντας μάλιστα και κοινή μπάρα πίσω φώτων LED που καταλαμβάνει ολόκληρο το πλάτος του αυτοκινήτου, καθώς και προεξέχουσα πίσω λωρίδα και άνω μέρος του πίσω προφυλακτήρα.
Sport Turismo
thumb|left|Porsche Panamera 4 E-Hybrid Sport Turismo 2.9 του 2019.
Αρχίζοντας πρώτα από την Ευρώπη, προστέθηκε στην παλέτα των εκδόσεων και μια 5-πορτη εκδοχή shooting-brake προς station wagon, με την ονομασία Sport Turismo, ως εναλλακτική επιλογή αντί της στάνταρ 4-πορτης liftback / fastback εκδοχής αμαξώματος. Στη συνέχεια, έγινε διαθέσιμη και στις ΗΠΑ. Για την ιστορία, η Panamera Sport Turismo παρουσιάστηκε τον Μάρτιο του 2017 στο Σαλόνι Αυτοκινήτου της Γενεύης και είναι διαθέσιμη με την ίδια παλέτα κινητήρων της 4-πορτης εκδοχής. Τον Σεπτέμβριο του 2017, η Porsche ανακοίνωσε επίσημα την εισαγωγή της Panamera Turbo S E-Hybrid Sport Turismo, δηλαδή της 5-πορτη εκδοχή της ναυαρχίδας Turbo S E-Hybrid, η οποία ήταν προηγουμένως διαθέσιμη μόνο στην 4-πορτη εκδοχή. Με την εισαγωγή της, καθώς απέδιδε ισχύ 680 PS, η Panamera Turbo S E-Hybrid Sport Turismo έγινε το ταχύτερο station wagon παγκοσμίως, ξεπερνώντας την Mercedes-AMG E 63 S των 612 PS και το Audi RS6 Performance των 605 PS.
Ανανέωση του 2020
thumb|left|Porsche Panamera δεύτερης γενιάς λίγο μετά το λίφτινγκ του 2020.
Στις 26 Αυγούστου 2020 παρουσιάστηκε επίσημα μια ελαφρά ανανέωση στην Panamera δεύτερης γενιάς, που κυκλοφόρησε για τη σεζόν (model year) του 2021.
Η τρίτη γενιά του μοντέλου αναμένεται να παρουσιαστεί και να κυκλοφορήσει το 2024, με το αυτοκίνητο να αναμένεται να κάνει χρήση 5G τεχνολογίας.
Εξωτερικοί σύνδεσμοι
Κατηγορία:Μοντέλα Porsche Κατηγορία:Σπορ αυτοκίνητα Κατηγορία:Αυτοκίνητα πολυτελείας Κατηγορία:Γερμανικά αυτοκίνητα
Κατάλογος έργων του Δομήνικου Θεοτοκόπουλου
Η σελίδα αυτή περιέχει εικονογραφημένο κατάλογο των έργων του Δομήνικου Θεοτοκόπουλου με χρονολογική σειρά και σύμφωνα με τις περιόδους δημιουργίας του καλλιτέχνη.
Κετόνες
thumb|right|Κετόνη Οι κετόνες (ketones), είναι κατηγορία οργανικών ενώσεων που περιέχουν τη χαρακτηριστική ομάδα καρβονύλιο (C=Ο) στην αλυσίδα τους. Η ίδια χαρακτηριστική ομάδα υπάρχει και στις αλδεΰδες, η διαφορά όμως είναι ότι στις κετόνες η ομάδα βρίσκεται μέσα στην αλυσίδα του μορίου, ενώ στις αλδεΰδες στο άκρο της. Οι κετόνες παρουσιάζουν πολύ διαφορετικές μορφές που κυμαίνονται από την απλή ακετόνη μέχρι τη φρουκτόζη, ένα σάκχαρο κετόζης.
Με το όνομα κετόζη (ketose), χαρακτηρίζεται οποιοσδήποτε μονοσακχαρίτης που παρουσιάζει κετονική δομή.
Φυσικές και χημικές ιδιότητες
Για τις φυσικές και χημικές ιδιότητες των κετονών δείτε το σχετικό άρθρο καρβονυλικές ενώσεις
Είδη
Οι κετόνες όπως και οι αλδεΰδες διακρίνονται σε τρεις επιμέρους κατηγορίες:
Χρήσεις
*
Τζέσι Γκόντερζ
Ο Τζέσι Γκόντερζ (γενν. 23 Απριλίου 1986) είναι Αμερικάνος επαγγελματίας παλαιστής, που εργάζεται στην εταιρεία πάλης TNA Wrestling.
TNA Wrestling
Αφού έγινε γνωστός μέσα απο ριάλιτι σόου για πέντε χρόνια, ο Γκόντερζ αποφάσισε να γίνει παλαιστής και υπέγραψε συμβόλαιο με την εταιρεία πάλης TNA Wrestling το 2011. Στη συνέχεια εκπαιδεύτηκε στη θυγατρική εταιρεία του TNA, το Ohio Valley Wrestling, όπου και κατέκτησε πέντε φορές τον ομαδικό τίτλο.
Τον Οκτώβριο του 2012 έκανε το ντεμπούτο του στο Impact Wrestling, που είναι το τηλεοπτικό σόου του TNA. Ο Γκόντερζ παρουσιάστηκε ως ο μάνατζερ της Τάρα και συχνά επενέβαινε στους αγώνες της. Τον Μάιο του 2013, ο Γκόντερζ συμμάχησε με τον Ρόμπι Ι και έγιναν γνωστοί ως οι "Μπρο Μανς". Αφού έγιναν αντιπαθείς στο κοινό, υποδυόμενοι τους πάρτι άνιμαλς, νίκησαν τους Τζέιμς Στορμ & Γκάνερ, κατακτώντας το Ομαδικό Πρωτάθλημα TNA τον Οκτώβριο στο Bound for Glory. Έπειτα, διατήρησαν το πρωτάθλημα κόντρα στους προκατόχους του και απέκτησαν τον προσωπικό τους Ντι Τζέι και μάνατζερ, Ζίμα Άιον. Τον Φεβρουάριο του 2014 έχασαν το πρωτάθλημα απο τους Γουλφς, όμως το επανέκτησαν τον Μάρτιο σε ένα σόου στην Ιαπωνία. Στη συνέχεια, διατήρησαν το πρωτάθλημα απέναντι στους Σανάντα & Τίγκρε Ούνο και στους Γουλφς σε επεισόδιο του Impact Wrestling.
Κλιματικό σύστημα
μικρογραφία|300x300εσ|Τα πέντε βασικά συστατικά του κλιματικού συστήματος. Το κλιματικό σύστημα είναι ένα διαδραστικό σύστημα που αποτελείται από πέντε βασικά συστατικά: την ατμόσφαιρα, την υδρόσφαιρα, την κρυόσφαιρα, τη λιθόσφαιρα και τη βιόσφαιρα. Το κλίμα, από την άλλη πλευρά, είναι ο μέσος καιρός για ένα συγκεκριμένο χρονικό διάστημα και σε μια συγκεκριμένη περιοχή. Ποικίλλει από τόπο σε τόπο, ανάλογα με το γεωγραφικό πλάτος, την απόσταση από τη θάλασσα, τη βλάστηση, την παρουσία ή την απουσία βουνών ή άλλους γεωγραφικούς παράγοντες. Ποικίλλει επίσης στο χρόνο, από εποχή σε εποχή, από έτος σε έτος, από δεκαετία σε δεκαετία ή σε πολύ μεγαλύτερες χρονικές κλίμακες, όπως η Εποχή των Παγετώνων.
Το κλιματικό σύστημα μπορεί να επηρεάζεται τόσο από την εσωτερική μεταβλητότητα όσο και από εξωτερικούς μηχανισμούς, ο σημαντικότερος εκ των οποίων είναι ο Ήλιος. Αυτές οι εξωτερικές δυνάμεις μπορεί να είναι φυσικές, όπως διακυμάνσεις στην ηλιακή ένταση ή ηφαιστειακές εκρήξεις ή να προκαλούνται από ανθρώπινες δραστηριότητες. Η συσσώρευση των αερίων του θερμοκηπίου που παγιδεύει τη θερμότητα, που εκπέμπεται κυρίως από ανθρώπους που καίνε ορυκτά καύσιμα, προκαλεί την υπερθέρμανση του πλανήτη. Η ανθρώπινη δραστηριότητα απελευθερώνει επίσης ψυκτικά αερολύματα, αλλά η καθαρή τους επίδραση είναι πολύ μικρότερη από αυτή των αερίων του θερμοκηπίου. Οι αλλαγές μπορούν να ενισχυθούν με διαδικασίες ανατροφοδότησης στα διάφορα στοιχεία του κλιματικού συστήματος.
Συστατικά του κλιματικού συστήματος
μικρογραφία|300x300εσ|Δορυφορική εικόνα των αλληλεπιδρώμενων συστατικών του κλιματικού συστήματος. Τέσσερις διαφορετικοί δορυφόροι συνέβαλαν στη δημιουργία αυτής της εικόνας (GOES 8 and 9, ΜΕΤΕΟSAT, GMS 5). Ο αισθητήρας Wide Field-of-view με θέα στη θάλασσα (SeaWiFS) παρείχε το στρώμα εικόνας εδάφους και είναι ένα πραγματικό σύνθετο χρώμα της βλάστησης της γης σε συνθήκες χωρίς σύννεφα από τις 18 Σεπτεμβρίου έως τις 3 Οκτωβρίου 1997. Κάθε κόκκινη κουκκίδα πάνω από τη Νότια Αμερική και την Αφρική αντιπροσωπεύει μια πυρκαγιά που ανιχνεύτηκε από το προηγμένο ραδιόμετρο υψηλής ανάλυσης. Το ωκεάνιο στρώμα αερολύματος βασίζεται σε δεδομένα της NOAA και προκαλείται από την καύση βιομάζας και σκόνης που μεταφέρεται απο τον άνεμο πάνω από την Αφρική. Το στρώμα από σύννεφα είναι ένα σύνολο υπέρυθρων εικόνων από τέσσερις γεωστατικούς δορυφόρους καιρού. Τα συστατικά του κλιματικού συστήματος είναι τα εξής :
Ατμόσφαιρα
Η ατμόσφαιρα είναι το πιο ασταθές και ταχέως μεταβαλλόμενο μέρος του συστήματος. Η σύνθεσή της έχει αλλάξει με την εξέλιξη της Γης. Η ξηρή ατμόσφαιρα της Γης αποτελείται κυρίως από άζωτο (λόγος ανάμειξης όγκου N2, 78,1%), οξυγόνο (λόγος ανάμειξης όγκου O2, 20,9%) και αργό (λόγος ανάμειξης όγκου Ar, 0,93%). Αυτά τα αέρια έχουν περιορισμένη αλληλεπίδραση με την εισερχόμενη ηλιακή ακτινοβολία και δεν αλληλεπιδρούν με την υπέρυθρη ακτινοβολία που εκπέμπεται από τη Γη. Ωστόσο, υπάρχει ένας αριθμός ιχνοστοιχείων, όπως το διοξείδιο του άνθρακα (CO2), το μεθάνιο (CH4), το υποξείδιο του αζώτου (N2O) και το όζον (O3), τα οποία απορροφούν και εκπέμπουν υπέρυθρη ακτινοβολία. Αυτά τα λεγόμενα αέρια του θερμοκηπίου, με συνολική αναλογία ανάμειξης όγκου σε ξηρό αέρα μικρότερο από 0,1% κατ' όγκο, παίζουν ουσιαστικό ρόλο στο ενεργειακό ισοζύγιο της Γης. Η ατμόσφαιρα περιέχει επίσης υδρατμούς (H2O), οι οποίοι είναι το ισχυρότερο αέριο του θερμοκηπίου. Εκτός από αυτά τα αέρια, η ατμόσφαιρα περιέχει επίσης στερεά και υγρά σωματίδια (αερολύματα) και σύννεφα, τα οποία αλληλεπιδρούν με την εισερχόμενη και εξερχόμενη ακτινοβολία με πολύπλοκο και χωρικά ευμετάβλητο τρόπο.
Υδρόσφαιρα
Η υδρόσφαιρα είναι το συστατικό που περιλαμβάνει όλα τα υγρά επιφανειακά και υπόγεια νερά, τόσο γλυκό νερό, όπως ποτάμια, λίμνες και υδροφορείς, όσο και αλμυρό νερό των ωκεανών και των θαλασσών. Οι ωκεανοί καλύπτουν περίπου το 70% της επιφάνειας της Γης. Αποθηκεύουν και μεταφέρουν μεγάλη ποσότητα ενέργειας και διαλύουν και αποθηκεύουν μεγάλες ποσότητες διοξειδίου του άνθρακα. Η κυκλοφορία τους, που καθοδηγείται από τον άνεμο και από τις αντιθέσεις πυκνότητας που προκαλούνται από την αλατότητα και τις θερμικές βαθμίδες (η λεγόμενη θερμάλινη κυκλοφορία), είναι πολύ πιο αργή από την ατμοσφαιρική κυκλοφορία. Κυρίως λόγω της μεγάλης θερμικής αδράνειας, μειώνουν τις τεράστιες και ισχυρές μεταβολές της θερμοκρασίας και λειτουργούν ως ρυθμιστές του κλίματος της Γης και ως πηγή φυσικής κλιματικής μεταβλητότητας.
Κρυόσφαιρα
Η κρυόσφαιρα περιλαμβάνει τους παγετώνες της Γροιλανδίας και της Ανταρκτικής, τους ηπειρωτικούς παγετώνες, τους θαλάσσιους πάγους και το μόνιμα παγωμένα έδαφη (permafrost). Η κρυόσφαιρα είναι σημαντική για το κλιματικό σύστημα για λόγους υψηλής ανακλαστικότητας (albedo) της ηλιακής ακτινοβολίας, χαμηλής θερμικής αγωγιμότητας, μεγάλης θερμικής αδράνειας και, ιδιαίτερα, για τον κρίσιμο ρόλο της στην προώθηση της κυκλοφορίας των υδάτων βαθέων ωκεανών. Επειδή τα φύλλα πάγου αποθηκεύουν μεγάλη ποσότητα νερού, οι μεταβολές στον όγκο τους αποτελούν πιθανή πηγή μεταβολών στη στάθμη της θάλασσας.
Λιθόσφαιρα
Η βλάστηση και τα έδαφος στην επιφάνεια της Γης συμβάλλουν ώστε η ενέργεια που λαμβάνεται από τον Ήλιο να επιστρέφει στην ατμόσφαιρα. Ορισμένη ενέργεια επιστρέφει ως ακτινοβολία μεγάλου κύματος (υπέρυθρη), θερμαίνοντας την ατμόσφαιρα και μαζί και την επιφάνεια του εδάφους. Ένα άλλο μέρος χρησιμεύει για την εξάτμιση του νερού, το οποίο βρίσκεται στο έδαφος και στα φύλλα των φυτών. Η εξάτμιση της υγρασίας του εδάφους επηρεάζει σημαντικά και τη θερμοκρασία της επιφάνειας επειδή απαιτεί ενέργεια. Τέλος, η υφή της επιφάνειας του εδάφους (η τραχύτητά της), η οποία καθορίζεται τόσο από την τοπογραφία όσο και από τη βλάστηση, παίζει ρόλο στην αλληλεπίδραση με την ατμόσφαιρα. Επειδή φυσούν άνεμοι στην επαφάνειά της, μεταφέρεται σκόνη στην ατμόσφαιρα, η οποία αλληλεπιδρά με την ατμοσφαιρική ακτινοβολία.
Βιόσφαιρα
Η θαλάσσια και χερσαία βιόσφαιρα έχει σημαντικό αντίκτυπο στη σύνθεση της ατμόσφαιρας. Η χλωρίδα και η πανίδα επηρεάζουν την πρόσληψη και την απελευθέρωση αερίων του θερμοκηπίου. Μέσω της φωτοσυνθετικής διαδικασίας, τόσο τα θαλάσσια όσο και τα χερσαία φυτά (ειδικά τα δάση) αποθηκεύουν σημαντικές ποσότητες άνθρακα από διοξείδιο του άνθρακα. Έτσι, η βιόσφαιρα παίζει κεντρικό ρόλο στον κύκλο του άνθρακα, καθώς και στους κύκλους πολλών άλλων αερίων, όπως το μεθάνιο και το διοξείδιο του αζώτου. Άλλες εκπομπές της βιόσφαιρας είναι οι λεγόμενες πτητικές οργανικές ενώσεις (VOC) που μπορεί να έχουν σημαντικές επιπτώσεις στην ατμοσφαιρική χημεία, στον σχηματισμό αερολυμάτων και συνεπώς στο διαμόρφωση του κλίματος. Επειδή η αποθήκευση άνθρακα και η ανταλλαγή ιχνοστοιχείων επηρεάζονται από το κλίμα, μπορεί να προκύψουν ανατροφοδοτήσεις μεταξύ της κλιματικής αλλαγής και των ατμοσφαιρικών συγκεντρώσεων ιχνοστοιχείων. Η επίδραση του κλίματος στη βιόσφαιρα συντηρείται σε μορφή απολιθωμάτων, δακτύλων δέντρων, γύρης και άλλων στοιχείων, έτσι ώστε πολλές από τις γνώσεις για τα κλίματα των παρελθόντων χρόνων να προέρχονται από τέτοιους βιοτικούς δείκτες.
Ροή ενέργειας, νερού και στοιχείων
αριστερά|μικρογραφία|300x300εσ|Η απεικόνιση από τη NASA της παγκόσμιας ατμοσφαιρικής κυκλοφορίας της Γης, η οποία καθοδηγείται από την ενεργειακή ανισορροπία μεταξύ του ισημερινού και των πόλων. Επηρεάζεται περαιτέρω από την περιστροφή της Γης γύρω από τον άξονά της.
Ενέργεια και γενική κυκλοφορία
Το κλιματικό σύστημα λαμβάνει ενέργεια από τον Ήλιο, και σε πολύ μικρότερο βαθμό από τον πυρήνα της Γης, καθώς και παλιρροιακή ενέργεια από τη Σελήνη. Η Γη εκπέμπει ενέργεια στο διάστημα σε δύο μορφές: αντανακλά άμεσα ένα μέρος της ακτινοβολίας του Ήλιου και εκπέμπει υπέρυθρη ακτινοβολία ως ακτινοβολία μέλανος σώματος. Η ισορροπία της εισερχόμενης και εξερχόμενης ενέργειας και η μετάβαση της ενέργειας μέσω του κλιματικού συστήματος, καθορίζει το ενεργειακό ισοζύγιο της Γης. Όταν το σύνολο της εισερχόμενης ενέργειας είναι μεγαλύτερο από την εξερχόμενη ενέργεια, το ενεργειακό ισοζύγιο της Γης είναι θετικό και το κλιματικό σύστημα θερμαίνεται. Εάν εξαντληθεί περισσότερη ενέργεια, το ενεργειακό ισοζύγιο είναι αρνητικό και η Γη αντιμετωπίζει ψύξη.
Το νερό των ωκεανών που έχει περισσότερο αλάτι έχει μεγαλύτερη πυκνότητα και οι διαφορές στην πυκνότητα παίζουν σημαντικό ρόλο στην κυκλοφορία των ωκεανών. Η θερμόαλη κυκλοφορία μεταφέρει θερμότητα από τις τροπικές στις πολικές περιοχές. Η κυκλοφορία του ωκεανού καθοδηγείται περαιτέρω από την αλληλεπίδραση με τον άνεμο. Το συστατικό του άλατος επηρεάζει επίσης τη θερμοκρασία του σημείου πήξης. Κάθετες κινήσεις του νερού μπορούν να φέρουν πιο κρύο νερό στην επιφάνεια, το οποίο με τη σειρά του δροσίζει τον αέρα πάνω.
Υδρολογικός κύκλος
μικρογραφία|584x584εσ|[[Βιογεωχημικός κύκλος|Βιογεωχημικοί κύκλοι.]] Ο υδρολογικός κύκλος ή ο κύκλος του νερού είναι η συνεχής ανακύκλωση του νερού μεταξύ της επιφάνειας της Γης και της ατμόσφαιρας. Τα φυτά απελευθερώνουν νερό μέσω διαπνοής και το ηλιακό φως εξατμίζει νερό από τους ωκεανούς και άλλα υδάτινα σώματα, αφήνοντας πίσω αλάτι και άλλα μέταλλα. Το νερό που έχει εξατμιστεί επανέρχεται στην επιφάνεια της Γης μέσω βροχής. Η βροχόπτωση και η εξάτμιση δεν κατανέμονται ομοιόμορφα σε ολόκληρο τον κόσμο, με ορισμένες περιοχές όπως οι τροπικές να έχουν περισσότερες βροχοπτώσεις από την εξάτμιση και άλλες να έχουν περισσότερη εξάτμιση από τις βροχοπτώσεις. Η εξάτμιση του νερού απαιτεί σημαντικές ποσότητες ενέργειας, ενώ πολλή θερμότητα απελευθερώνεται κατά τη συμπύκνωση. Αυτή η λανθάνουσα θερμότητα είναι η κύρια πηγή ενέργειας στην ατμόσφαιρα.
Βιοχημικοί κύκλοι
Ο κύκλος του αζώτου περιλαμβάνει τη συνεχή ροή του ενεργού αζώτου μέσα στο κλιματικό σύστημα. Καθώς το ατμοσφαιρικό άζωτο είναι αδρανές, οι μικροοργανισμοί πρέπει πρώτα να το μετατρέψουν σε δραστική ένωση αζώτου σε μια διαδικασία που ονομάζεται αζωτοδέσμευση (σταθεροποίηση του αζώτου), προτού χρησιμοποιηθεί ως δομικό στοιχείο στη βιόσφαιρα. Οι ανθρώπινες δραστηριότητες διαδραματίζουν σημαντικό ρόλο τόσο στον κύκλο του άνθρακα όσο και στον κύκλο του αζώτου: η καύση των ορυκτών καυσίμων έχει μετατοπίσει τον άνθρακα από τη λιθόσφαιρα στην ατμόσφαιρα και η χρήση των λιπασμάτων έχει αυξήσει σημαντικά την ποσότητα του διαθέσιμου σταθερού αζώτου.
Αλλαγές στο κλιματικό σύστημα
Το κλίμα αλλάζει συνεχώς, σε χρονικά διαστήματα που κυμαίνονται από εποχές έως τη διάρκεια ζωής της Γης. Οι αλλαγές που προκαλούνται από τα συστατικά στοιχεία και τη δυναμική του συστήματος ονομάζονται εσωτερική κλιματική μεταβλητότητα. Το σύστημα μπορεί επίσης να αντιμετωπίσει εξωτερική κλιματική μεταβλητότητα (ή πίεση) από φαινόμενα εκτός του συστήματος (π.χ. αλλαγή στην τροχιά της Γης). Οι μεγαλύτερες αλλαγές, που συνήθως ορίζονται ως αλλαγές που διατηρούνται για τουλάχιστον 30 χρόνια, αναφέρονται ως κλιματικές αλλαγές, αν και αυτή η φράση χρησιμοποιείται συνήθως για την τρέχουσα παγκόσμια κλιματική αλλαγή. Όταν το κλίμα αλλάζει, οι επιδράσεις μπορεί να διαδέχονται η μία την άλλη, περνώντας από διάφορα μέρη του συστήματος σε μια σειρά από κλιματικές ανατροφοδοτήσεις (π.χ. αλλαγές albedo), προκαλώντας πολλά διαφορετικά αποτελέσματα (π.χ. αύξηση της στάθμης της θάλασσας).
Εσωτερική μεταβλητότητα
αριστερά|μικρογραφία|300x300εσ|Η εικόνα δείχνει τρία παραδείγματα εσωτερικής κλιματικής μεταβλητότητας μεταξύ 1950 και 2012: Tη Νότια Ταλάντωση El Niño (ENSO), την Αρκτική Ταλάντωση (ΑΟ) και την Ταλάντωση του Βόρειου Ατλαντικού (ΝΑΟ). Η ENSO είναι ένα επαναλαμβανόμενο κλίμα που περιλαμβάνει αλλαγές στη θερμοκρασία των υδάτων στον κεντρικό και ανατολικό τροπικό Ειρηνικό Ωκεανό. Η ΑΟ αναφέρεται σε ένα μοτίβο ατμοσφαιρικής κυκλοφορίας στα μεσαία έως υψηλά γεωγραφικά πλάτη του Βόρειου Ημισφαιρίου. Η NAO είναι ένα εξέχον πρότυπο της μεταβλητότητας του κλίματος που έχει ισχυρή επίδραση στον καιρό της βορειοανατολικής Αμερικής, της Γροιλανδίας και της Ευρώπης. Τα συστατικά του κλιματικού συστήματος μεταβάλλονται συνεχώς, ακόμη και χωρίς εξωτερικές πιέσεις (εξωτερική μεταβλητότητα). Ένα παράδειγμα στην ατμόσφαιρα είναι η ταλάντωση του Βόρειου Ατλαντικού (NAO), η οποία λειτουργεί ως το πριόνι της ατμοσφαιρικής πίεσης. Οι πορτογαλικές Αζόρες έχουν συνήθως υψηλή πίεση, ενώ συχνά υπάρχει χαμηλότερη πίεση στην Ισλανδία. Η διαφορά στην πίεση κυμαίνεται και αυτό επηρεάζει τα καιρικά φαινόμενα σε όλη την περιοχή του Βόρειου Ατλαντικού έως την Κεντρική Ευρασία. Για παράδειγμα, ο καιρός στη Γροιλανδία και στον Καναδά είναι κρύος και ξηρός κατά τη διάρκεια ενός θετικού NAO. Διαφορετικές φάσεις της ταλάντωσης του Βόρειου Ατλαντικού μπορούν να διατηρηθούν για πολλές δεκαετίες.
Ο ωκεανός και η ατμόσφαιρα μπορούν επίσης να συνεργαστούν για να δημιουργήσουν αυθόρμητα εσωτερική μεταβλητότητα του κλίματος που μπορεί να παραμείνει για χρόνια έως δεκαετίες κάθε φορά. Παραδείγματα αυτού του τύπου μεταβλητότητας περιλαμβάνουν η Νότια Ταλάντωση El Niño, η Δεκαετής Ταλάντωση του Ειρηνικού και η Πολυδεκαετής Ταλάντωση του Ατλαντικού. Αυτές οι διακυμάνσεις μπορούν να επηρεάσουν την παγκόσμια μέση θερμοκρασία της επιφάνειας αναδιανέμοντας τη θερμότητα μεταξύ του βαθέος ωκεανού και της ατμόσφαιρας, αλλά επίσης ν' αλλάξουν και την κατανομή των σύννεφων, υδρατμών ή θαλάσσιου πάγου, τα οποία μπορούν να επηρεάσουν το συνολικό ενεργειακό ισοζύγιο της Γης.
Οι ωκεάνιες πτυχές αυτών των ταλαντώσεων μπορούν να προκαλέσουν μεταβλητότητα σε εκατονταετή χρονική κλίμακα, λόγω του ότι ο ωκεανός έχει εκατοντάδες φορές μεγαλύτερη μάζα από την ατμόσφαιρα και συνεπώς πολύ υψηλή θερμική αδράνεια. Για παράδειγμα, οι μεταβολές στις διαδικασίες των ωκεανών, όπως η θερμόαλη κυκλοφορία διαδραματίζουν βασικό ρόλο στην ανακατανομή της θερμότητας στους ωκεανούς του κόσμου. Η κατανόηση της εσωτερικής μεταβλητότητας βοηθά τους επιστήμονες να κατανοήσουν τους μηχανισμούς της πρόσφατης κλιματικής αλλαγής στα αέρια του θερμοκηπίου.
Εξωτερική μεταβλητότητα
Σε μεγάλα χρονικά διαστήματα, το κλίμα καθορίζεται κυρίως από το πόση ενέργεια υπάρχει στο σύστημα και πού πηγαίνει. Όταν αλλάζει το ενεργειακό ισοζύγιο της Γης, ακολουθεί η κλιματική αλλαγή. Μια αλλαγή στο ενεργειακό ισοζύγιο ονομάζεται εξαναγκασμός και όταν η αλλαγή προκαλείται από εξωτερικό μηχανισμό εκτός των πέντε συστατικών του κλιματικού συστήματος, ονομάζεται εξωτερική μεταβλητότητα. Τα ηφαίστεια, για παράδειγμα, προκύπτουν από βαθιές διεργασίες εντός της γης που δεν θεωρούνται μέρος του κλιματικού συστήματος. Οι αλλαγές εκτός πλανήτη, όπως η ηλιακή διακύμανση και οι εισερχόμενοι αστεροειδείς, είναι επίσης «εξωτερικοί» παράγοντες σε σχέση με τα πέντε συστατικά του κλιματικού συστήματος, όπως επίσης και οι ανθρώπινες ενέργειες.
Εισερχόμενο φως του ήλιου
μικρογραφία|300x300εσ|Kύκλοι Μιλάνκοβιτς. Ο Ήλιος είναι η κυρίαρχη πηγή ενέργειας της Γη και οδηγεί στην ατμοσφαιρική κυκλοφορία. Η ποσότητα ενέργειας που προέρχεται από τον Ήλιο ποικίλλει σε βραχυπρόθεσμα χρονικά διαστήματα, συμπεριλαμβανομένου του 11ετούς ηλιακού κύκλου, και σε μακροπρόθεσμα χρονικά διαστήματα. Ενώ ο ηλιακός κύκλος είναι πολύ μικρός για να ζεστάνει και να δροσίσει άμεσα την επιφάνεια της Γης, επηρεάζει άμεσα ένα υψηλότερο στρώμα της ατμόσφαιρας, τη στρατόσφαιρα, η οποία μπορεί να επηρεάσει την ατμόσφαιρα κοντά στην επιφάνεια.
Μικρές μεταβολές στην κίνηση της Γης μπορούν να προκαλέσουν μεγάλες αλλαγές στην εποχιακή κατανομή του ηλιακού φωτός που φτάνει στην επιφάνεια της Γης και στον τρόπο με τον οποίο με τον οποίο κατανέμεται σε ολόκληρο τον κόσμο. Οι τρεις τύποι της κινηματικής αλλαγής είναι οι παραλλαγές στην τροχιακή εκκεντρότητα της Γης (eccentricity), οι αλλαγές στην αξονική κλίση της Γης (axial tilt) και η μετάπτωση του άξονα περιστροφής της Γης (precession). Μαζί παράγουν τους κύκλους Μιλάνκοβιτς, οι οποίοι επηρεάζουν το κλίμα και είναι αξιοσημείωτοι για τη συσχέτιση τους με τις παγετώδεις και τις διακλαδικές περιόδους.
Αερολύματα και ηφαιστειακή δραστηριότητα
μικρογραφία|300x300εσ|Αερολύματα που εκλύονται από μεγάλες ηφαιστειακές εκρήξεις (El Chichón και Pinatubo). Το El Niño είναι ένα ξεχωριστό γεγονός, το προκύπτει από τη εσωτερική μεταβλητότητα των ωκεανών. μικρογραφία|300x300εσ|Αναπαράσταση της άμεσης και της έμμεσης επίδρασης των αερολυμάτων στο ενεργειακό ισοζύγιο της Γης. Τα υγρά και στερεά σωματίδια στην ατμόσφαιρα, τα οποία ονομάζονται αερολύματα, έχουν διαφορετικές επιδράσεις στο κλίμα. Ορισμένα κυρίως αντανακλούν το φως του ήλιου και έτσι ψύχουν τον πλανήτη, ενώ άλλα απορροφούν το φως του ήλιου και θερμαίνουν την ατμόσφαιρα. Οι έμμεσες επιπτώσεις περιλαμβάνουν το γεγονός ότι τα αερολύματα μπορούν να δράσουν ως πυρήνες συμπύκνωσης νέφους, προκαλώντας το σχηματισμό του. Οι φυσικές πηγές αερολυμάτων περιλαμβάνουν τα θαλάσσια σωματίδια που προκαλούνται από το χρύπημα των κυμάτων, τα μεταλλικά εναιωρήματα των ορυκτών και τα ηφαίστεια, αλλά και από τις ανθρώπινες δραστηριότητες από την καύση των ορυκτών καυσίμων. Τα αερολύματα αντισταθμίζουν ένα μέρος των θερμαντικών επιπτώσεων των εκπεμπόμενων αερίων του θερμοκηπίου, αλλά μόνο μέχρι να πέσουν πίσω στην επιφάνεια μετά από κάποια χρόνια.
Παρόλο που τα ηφαίστεια είναι στην πραγματικότητα μέρος της λιθόσφαιρας, η οποία από μόνη της είναι μέρος του κλιματικού συστήματος, ο ηφαιστειακός χαρακτήρας ορίζεται ως εξωτερικός παράγοντας. Κατά μέσο όρο, υπάρχουν μόνο αρκετές ηφαιστειακές εκρήξεις ανά αιώνα που επηρεάζουν το κλίμα της Γης για περισσότερο από ένα χρόνο, εκτοξεύοντας τόνους SO2 στη στρατόσφαιρα. Το διοξείδιο του θείου μετατρέπεται χημικά σε αερολύματα που προκαλούν ψύξη εμποδίζοντας μέρος του ηλιακού φωτός να φτάσει στην επιφάνεια της Γης. Από την άλλη πλευρά, οι μικρές εκρήξεις επηρεάζουν την ατμόσφαιρα μόνο ελάχιστα.
Αλλαγή στη χρήση γης
Η αποψίλωση των δασών ή άλλες αλλαγές στη χρήση της γης από τον άνθρωπο μπορούν να επηρεάσουν το κλίμα. Κι αυτό γιατί η ανακλαστικότητα της περιοχής αλλάζει με το να συλλαμβάνεται περισσότερο ή λιγότερο ηλιακό φως. Επιπλέον, η βλάστηση αλληλεπιδρά με τον υδρολογικό κύκλο, έτσι ώστε η βροχόπτωση να επηρεάζεται. Τέλος, οι τοπικές πυρκαγιές απελευθερώνουν αέρια του θερμοκηπίου στην ατμόσφαιρα και άνθρακα, ο οποίος προκάλει ευκολότερη τήξη.
Ανατροφοδοτήσεις
Τα διαφορετικά στοιχεία του κλιματικού συστήματος αποκαθιστούν την ισορροπία από τις εξωτερικές πιέσεις με διαφορετική ταχύτητα. Η ατμόσφαιρα αποκρίνεται συνήθως μέσα σε λίγες ώρες έως εβδομάδες, ενώ ο βαθύς ωκεανός και τα φύλλα πάγου χρειάζονται αιώνες έως χιλιετίες για να φτάσουν σε μια νέα ισορροπία.
Η αρχική απόκριση ενός συστατικού σε μια εξωτερική πίεση μπορεί να μετριαστεί από την αρνητική ανατροφοδότηση και να ενισχυθεί από τη θετική ανατροφοδότηση. Για παράδειγμα, μια σημαντική μείωση της ηλιακής έντασης θα οδηγούσε γρήγορα στη μείωση της θερμοκρασίας της Γης, η οποία θα επέτρεπε στη συνέχεια την επέκταση του πάγου και του χιονιού. Το επιπλέον χιόνι και ο πάγος επειδή έχουν υψηλότερο Albedo ή ανακλαστικότητα, θα αντανακλούσαν περισσότερη ακτινοβολία του Ήλιου πίσω στο διάστημα προτού απορροφηθεί από το κλιματικό σύστημα στο σύνολό της. Αυτό με τη σειρά του θα ανάγκαζε τη Γη να κρυώσει ακόμα περισσότερο.
Παραπομπές
Κατηγορία:Γεωεπιστήμες Κατηγορία:Κλιματολογία Κατηγορία:Κλιματική αλλαγή
Χιμαλτσούλι
Το Χιμαλτσούλι (Himalchuli) είναι βουνό της οροσειράς των Ιμαλαΐων του κεντρικού Νεπάλ.
Γεωγραφικά δεδομένα
Βρίσκεται νότια προς νοτιοανατολικά του Μανασλού, του όγδοου υψηλότερου βουνού στον κόσμο (απόσταση μεταξύ των κορυφών τους 15 χιλιόμετρα). Το Χιμαλτσούλι έχει τρεις κύριες κορυφές: την Ανατολική Κορυφή (υψόμετρο 7.893 μέτρα), τη Δυτική Κορυφή (υψόμετρο 7.540 μέτρα) και τη Βόρεια Κορυφή (7.371 μέτρα). Το όνομα του βουνού γράφεται και ως δύο λέξεις: Χιμάλ Τσούλι. Οι γεωγραφικές συντεταγμένες της υψηλότερης κορυφής είναι 28°26΄03΄΄ Βόρειο πλάτος και 84°38΄15΄΄ Ανατολικό μήκος : Απέχει από την πρωτεύουσα του Νεπάλ Κατμαντού 105 χιλιόμετρα σε ευθεία γραμμή, προς τα βορειοδυτικά της πόλεως, και 22,5 χιλιόμετρα βόρεια του κοντινότερου οικισμού, του χωριού Χαριμπότ.
Ιστορία αναβάσεων
Εξερευνητικές αποστολές προς την κορυφή έλαβαν χώρα το 1950 και το 1954. Μια πρώτη απόπειρα ανόδου στην κορυφή το 1955 απέτυχε. Περαιτέρω αναγνώριση του εδάφους και απόπειρες ακολούθησαν το 1958 και το 1959.
Η πρώτη άνοδος στην ψηλότερη κορυφή επιτεύχθηκε στις 24 Μαΐου 1960 από τους Ιάπωνες ορειβάτες Χισάσι Τανάμπε (28 ετών τότε) και Μασαχίρο Χαράντα. Ακολούθησαν τη «Ράχη του Δρεπανιού» από τα νοτιοδυτικά. Ανέβηκαν πρώτα στο σάγμα ανάμεσα στη Δυτική και την Ανατολική Κορυφή. Αν και το βουνό έχει υψόμετρο κάτω των 8.000 μέτρων, οι ορειβάτες αυτοί χρησιμοποίησαν μάσκες οξυγόνου.
Ο κατάλογος «Himalayan Index» καταγράφει πέντε άλλες «κατακτήσεις» της ψηλότερης κορυφής και άλλες δέκα αποτυχημένες απόπειρες. Οι άνοδοι έγιναν από διάφορες πλευρές του βουνού: τη νότια, τη νοτιοδυτική και τη νοτιοανατολική.
Η Δυτική Κορυφή του Χιμαλτσούλι κατακτήθηκε για πρώτη φορά το 1978 από δύο εκ των μελών μιας ιαπωνικής αποστολής προς την υψηλότερη κορυφή. Αναρριχήθηκαν από τα νότια και κατόπιν προσέγγισαν τη Δυτική Κορυφή από τα ανατολικά.
Η Βόρεια Κορυφή κατακτήθηκε για πρώτη φορά μόλις το 1985 από μία κορεατική αποστολή, από τη βόρεια πλευρά.
Εξωτερικοί σύνδεσμοι
Χιμαλτσουλι
Ροπή ευστάθειας
Το μέγεθος του ζεύγους ευστάθειας εξαρτάται αφενός μεν από το μέγεθος των δυνάμεων αυτού (βάρους - άντωσης), αφετέρου από την κάθετο μεταξύ αυτών απόσταση, η οποία και ονομάζεται θεωρητικά "μοχλοβραχίονας", GZ. Ροπή ευστάθειας λέγεται το γινόμενο του μήκους του μοχλοβραχίονα επί την μία των παραπάνω δυνάμεων, (συνήθως λαμβάνεται το εκτόπισμα). Αυτή καθορίζει τελικά, το υφιστάμενο μέγεθος του "ζεύγους ευστάθειας", δηλαδή το μέγεθος της αντίστασης στις δυνάμεις που προκαλούν την όποια κλίση του πλοίου.
Εφόσον το πλοίο εξακολουθεί να διατηρεί μία κλίση ο μοχλοβραχίονας θεωρητικά αυξάνει μέχρι να λάβει τη μέγιστη τιμή του,(στην πράξη είναι μέχρι η επιφάνεια της θάλασσας να φθάσει και να καλύψει τους "ευδιαίους" (κοινώς μπούνια)¹ του κυρίου καταστρώματος). Επιπλέον κλίση του πλοίου ελαττώνει τη τιμή του μοχλοβραχίονα μέχρις ότου, όταν αυτή σχεδόν διπλασιασθεί, (από εκείνη της μέγιστης τιμής του), να μηδενίζεται, οπότε το πλοίο αδυνατεί να επανέλεθει πλέον στην θέση ισορροπίας.
Απ΄ όλα τα παραπάνω συνάγεται ότι η ροπή ευστάθειας για ένα ορισμένο πλοίο είναι ανάλογη από τη γωνία κλίσης του πλοίου, του μεγέθους και του σχήματος³των υφάλων του, από τα οποία και εξαρτάται η θέση του κέντρου άντωσης, και από την κατανομή των βαρών, μηχανημάτων, εφοδίων, φορτίου κ.λπ. επ΄ αυτού, από την οποία εξαρτάται η θέση του κέντρου βάρους του.
Τιμολέων Βάσσος
Ο Τιμολέων Βάσσος (Σεπτέμβριος 1836 - Οκτώβριος 1929) ήταν Έλληνας στρατιωτικός, γιος του περίφημου στρατηγού του 1821 Βάσου Μαυροβουνιώτη και αδελφός του στρατηγού Αλέξανδρου Βάσσου.
Ροπή ευστάθειας
Δείτε επίσης
Κατηγορία:Ευστάθεια πλοίου
Τιμολέων Βάσσος
Βιογραφία
Γεννήθηκε στην Αθήνα στις 2 Σεπτεμβρίου του 1836 και σπούδασε στη Σχολή Ευελπίδων. Στη συνέχεια μετέβη στη Γαλλία για ευρύτερες στρατιωτικές σπουδές. Με την επάνοδό του και με τις επιπρόσθετες άριστες γνώσεις στη γαλλική και αγγλική γλώσσα διορίσθηκε υπασπιστής του Βασιλέως των Ελλήνων Γεωργίου του Α΄.
μικρογραφία|Ο Βάσσος (αριστερά) δίνει αναφορά στον βασιλιά [[Γεώργιος Α΄ της Ελλάδας|Γεώργιο κατά τον Ελληνοτουρκικό Πόλεμο του 1897|αριστερά]]
Κατά την παραμονή του στη Κρήτη διακρίθηκε ιδιαίτερα στο διπλωματικό πεδίο σε απόρρητες συνεννοήσεις. Περί τον Απρίλιο ανακλήθηκε με το μικτό στρατιωτικό τμήμα και ενσωματώθηκε στις δυνάμεις της Θεσσαλίας.
Αργότερα ανέλαβε μέραρχος της Αθήνας προαχθείς στον βαθμό του αντιστρατήγου. Πέθανε τον Οκτώβριο του 1929 στην Αθήνα σε βαθύ γήρας.
Πηγές - Παραπομπές
Κατηγορία:Έλληνες αξιωματικοί του Στρατού Ξηράς Κατηγορία:Έλληνες στρατιωτικοί του Ελληνοτουρκικού πολέμου του 1897
Ιωάννης Κασσαβέτης
Ο Ιωάννης Κασσαβέτης (1777 - 23 Αυγούστου 1867) ήταν Έλληνας εθνικός ευεργέτης.
Βιογραφικό σημείωμα
Γεννήθηκε στην Ζαγορά του Πηλίου το 1777. Οι γονείς του Δημήτριος και Διομή κατάγονταν από αρχαία και ευγενική οικογένεια. Διδάχτηκε τα πρώτα του γράμματα στο οικογενειακό του περιβάλλον και, ακολούθως, πήγε στη Σμύρνη, όπου τον έστειλε ο πατέρας του για να κάνει εμπόριο. Εκεί παρακολουθούσε ταυτόχρονα τα μαθήματα του Οικονόμου εξ Οικονόμων. Τόση ήταν η φιλομάθειά του, που έγινε κάτοχος της αγγλικής γλώσσας, της γαλλικής και της ιταλικής.
Επέστρεψε στην πατρίδα του και παντρεύτηκε την Μαρία Χατζή-Αλεξάνδρου, με την οποία απέκτησε δύο γιους. Η γυναίκα του πέθανε το 1858, τα παιδιά του πέθαναν και αυτά λίγα χρόνια αργότερα. Ο Ιωάννης αποδήμησε εκ νέου στη Σμύρνη και στην Τεργέστη και ασχολήθηκε πλέον μόνο με το εμπόριο. Στην Τεργέστη έμεινε με τον θείο του και Φιλικό, τον οποίο βοήθησε πολύ.
Μετά την λήξη της Επανάστασης του 1821 ο Ιωάννης Κασσαβέτης μετέβη στη Σύρο (1828) και έμεινε εκεί ως τον θάνατό του. Στα χρόνια αυτά δαπάνησε πολλά για καλούς και αγαθοεργούς σκοπούς. Συνέβαλε στον εξωραϊσμό της Σύρου, ενίσχυσε τον «Πανελλήνιο Σύλλογο», πρόσφερε για τον εφοπλισμό του Εθνικού Στόλου και για τον Αγώνα της Κρήτης το 1866.
Βέλιμιρ Βουκίσεβιτς
Ο Βέλιμιρ Βουκίσεβιτς (σερβικά κυριλλικά: Велимир Вукићевић, Όπαριτς, 11 Ιουλίου 1871 - Βελιγράδι, 27 Νοεμβρίου 1930) ήταν Σέρβος πολιτικός και Πρωθυπουργός του Βασιλείου της Γιουγκοσλαβίας από τος 17 Απριλίου 1927 μέχρι τις 28 Ιουλίου 1928. Ήταν μέλος του Ριζοσπαστικού Κόμματος του Νικόλα Πάσιτς.
Ήταν πρωθυπουργός σε κυβέρνηση συνασπισμού "Ριζών" και "Δημοκρατών". Σχετικά με την εντολή να σχηματίσει την κυβέρνηση κέρδισε την εμπιστοσύνη πολλών συνταγματικών παραγόντων, με στόχο η κυβέρνηση συνασπισμού να φέρει περισσότερη σταθερότητα. Ο Βέλιμιρ Βουκίσεβιτςc δεν είχε ποτέ μεγαλύτερη επιρροή στο Ριζοσπαστικό Κόμμα. Επίσης είχε διατελέσει υπουργός κατασκευών το 1921-22, τηλεγράφου και ταχυδρομείων (τηλεπικοινωνιών) το 1922-25, παιδείας το 1927, και εσωτερικών το 1927-28.
Ως Πρωθυπουργός του Βασιλείου της Γιουγκοσλαβίας αντικαταστάθηκε από τον Άντον Κόροσετς.
Πηγές
Κατηγορία:Πρωθυπουργοί της Γιουγκοσλαβίας Κατηγορία:Υπουργοί κατασκευών της Γιουγκοσλαβίας Κατηγορία:Υπουργοί τηλεπικοινωνιών της Γιουγκοσλαβίας Κατηγορία:Υπουργοί παιδείας της Γιουγκοσλαβίας Κατηγορία:Υπουργοί εσωτερικών της Γιουγκοσλαβίας Κατηγορία:Σέρβοι πολιτικοί της Γιουγκοσλαβίας
148 π.Χ.
Θάνατοι
Κατηγορία:Έτη
Τόμας Σούτσεκ
Ο Τόμας Σούτσεκ (27 Φεβρουαρίου 1995) είναι Τσέχος ποδοσφαιριστής ο οποίος αγωνίζεται ως αμυντικός μέσος για λογαριασμό της Γουέστ Χαμ και της εθνικής ομάδας της Τσεχίας.
Ο Σούτσεκ ξεκίνησε από τις ακαδημίες της Σλάβιας Πράγας και δόθηκε δανεικός στην Βικτόρια Ζίζκοφ το 2015 και στη Σλόβαν Λίμπερετς το 2017. Τη σαιζόν 2018-19 κατέκτησε το εγχώριο νταμπλ με τη Σλάβια Πράγας και ψηφίστηκε παίκτης της χρονιάς για το τσεχικό πρωτάθλημα. Την επόμενη σαιζόν δόθηκε δανεικός στη Γουέστ Χαμ και το 2020 αποκτήθηκε μόνιμα έναντι 21 εκατομμυρίων ευρώ.
Ο Σούτσεκ πραγματοποίησε το ντεμπούτο με την εθνική ομάδα το Νοέμβριο του 2016 σε φιλικό αγώνα.
Παραπομπές
Κατηγορία:Τσέχοι ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Τσεχίας Κατηγορία:Ποδοσφαιριστές Σλάβια Πράγας Κατηγορία:Ποδοσφαιριστές Βικτόρια Ζίζκοφ Κατηγορία:Ποδοσφαιριστές Σλόβαν Λίμπερετς Κατηγορία:Ποδοσφαιριστές Γουέστ Χαμ Γιουνάιτεντ Κατηγορία:Ποδοσφαιριστές Ευρωπαϊκού Πρωταθλήματος 2020
Φίλιπ Αρσενίεβιτς
Ο Φίλιπ Αρσενίεβιτς είναι Σέρβος ποδοσφαιριστής. Γεννήθηκε στην πόλη Ουζίτσε της Σερβίας στις 2 Σεπτεμβρίου 1983 και σήμερα αγωνίζεται στη Σερβική ομάδα ΦΚ Γιαγκόντινα
Καριέρα
Ο Αρσενίεβιτς από την τοπική ομάδα της πόλης του, τη Σλόμποντα Ούζιτσε, το 2004 μεταγράφηκε στην ΟΦΚ Βελιγραδίου, όπου έπαιξε ελάχιστα. Κατόπιν δόθηκε δανεικός στις FK Mačva Šabac και Σεβόινο, το 2007 πήγε στη Γιαβόρ και μετά από δύο καλές χρονιές, το καλοκαίρι του 2009, μετακόμισε στην Ελλάδα υπογράφοντας διετές συμβόλαιο στον Πανθρακικό. Την πρώτη χρονιά παρόλο που υπολόγιζόταν ως βασικότατο στέλεχος της ομάδας ταλαιπωρήθηκε από τραυματισμούς και αγωνίστηκε ελάχιστα, πέτυχε όμως το νικητήριο γκολ στην πρώτη νίκη της ομάδας εναντίον του Εργοτέλη. Τη δεύτερη σεζόν παρά τον υποβιβασμό της ομάδας στη Φούτμπολ Λιγκ παρέμεινε στην ομάδα, για να τη βοηθήσει στην προσπάθεια επανόδου στη μεγάλη κατηγορία. Παρά την αρκετά καλή χρονιά που έκανε ο ίδιος, η ομάδα του Πανθρακικού δεν κατάφερε να επιστρέψει στη Σούπερ Λίγκα, έτσι δεν ανανέωσε το συμβόλαιο του. Επέστρεψε στη Σερβία και την ΦΚ Γιαγκόντινα (ομάδα 1ης κατηγορίας στη Σερβική Λιγκα), όπου παρέμεινε ως τον Ιανουάριο του 2012, όταν και μεταγράφηκε στην πρωταθλήτρια Καζακστάν ΦΚ Σαχτιόρ Καραγκαντί. Με την ομάδα του Καζακστάν κατέκτησε το πρωτάθλημα το 2012. Ένα χρόνο μετά επέστρεψε στην ΦΚ Γιαγκόντινα, όπου κατέκτησε το κύπελλο Σερβίας το 2013.
Εξωτερικοί σύνδεσμοι - Πηγές
Κατηγορία:Σέρβοι ποδοσφαιριστές Κατηγορία:Ποδοσφαιριστές Πανθρακικού Κατηγορία:Μέσοι ποδοσφαιριστές Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές ΟΦΚ Βελιγραδίου Κατηγορία:Ποδοσφαιριστές ΦΚ Σαχτιόρ Καραγκαντί Κατηγορία:Ποδοσφαιριστές ΦΚ Γιάβορ Ιβάνιτσα Κατηγορία:Ποδοσφαιριστές ΦΚ Γιαγκόντινα Κατηγορία:Ποδοσφαιριστές ΦΚ Μάτσβα Σάμπατς Κατηγορία:Ποδοσφαιριστές ΦΚ Σεβόινο Κατηγορία:Ποδοσφαιριστές ΦΚ Σλομπόντα Ούζιτσε Κατηγορία:Ποδοσφαιριστές Σουπερλίγκα Σερβίας Κατηγορία:Ποδοσφαιριστές Α.Ο. Τρικάλων Κατηγορία:Ποδοσφαιριστές Φούτμπολ Λιγκ (Ελλάδα) Κατηγορία:Ξένοι ποδοσφαιριστές στην Ελλάδα Κατηγορία:Ποδοσφαιριστές Πρέμιερ Λιγκ Καζακστάν Κατηγορία:Ποδοσφαιριστές Πρώτης Κατηγορίας Σερβίας
3010 Ουσάκωφ
Ο Ουσάκωφ (Ushakov) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,2. Ανακαλύφθηκε το 1978 από τη Σοβιετική αστρονόμο Λιουντμίλα Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Ρώσου ναυάρχου Θεοδώρου Ουσάκωφ.
Τα φυσικά χαρακτηριστικά του Ουσάκωφ είναι άγνωστα.
Εξωτερικοί σύνδεσμοι-πηγές
Ουσακωφ
Ερρίκος Β΄, κόμης του Ε
Ο Ερρίκος Β΄ (περί το 1160 - 1191) από τον Οίκο της Νορμανδίας-Ε ήταν κόμης του Ε και κύριος του Χέιστινγκς (1170 - 1191).
Βιογραφία
Ήταν γιος και διάδοχος του Ιωάννη του Ε και της συζύγου του Αλίκης του Ομπινύ. Παντρεύτηκε την Ματθίλδη, κόρη του Χάμελιν του Γουόρεν, κόμη του Σάρρεϋ και της Ισαβέλλας του Γουόρεν, 4ης κόμισσας του Σάρρεϋ, με την οποία απέκτησε :
Α1 Κατηγορία υδατοσφαίρισης ανδρών 1999-2000
Το πρωτάθλημα Ελλάδας πόλο ανδρών της περιόδου 1999−2000, ήταν το 14ο πρωτάθλημα στην ιστορία της Α1 κατηγορίας. Πρωταθλητής αναδείχθηκε ο Ολυμπιακός για δεύτερη συνεχόμενη χρονιά.
Εξωτερικοί σύνδεσμοι
1999 2000 Κατηγορία:Υδατοσφαίριση το 1999 Κατηγορία:Υδατοσφαίριση το 2000
Βαγγέλης Ζιάγκος
Ο Βαγγέλης Ζιάγκος (γεννημένος στις 14 Μαρτίου 1976 στα Ιωάννινα) είναι Έλληνας πρώην αθλητής και νυν προπονητής καλαθοσφαίρισης.
Προπονητική σταδιοδρομία
Ξεκίνησε την προπονητική του σταδιοδρομία ήδη από το 2ο έτος των σπουδών του στο Τ.Ε.Φ.Α.Α Αθηνών το 1995, από τα Τμήματα Υποδομής της Α.Ε.Κ., αρχικά στα προαγωνιστικά τμήματα και στις Ακαδημίες, όπου διετέλεσε για δύο χρόνια Τεχνικός Διευθυντής και ακολούθως στα τμήματα Παίδων και Εφήβων. Στο τελευταίο ήταν βοηθός του Νίκου Δημητρίου όταν η ομάδα κατέκτησε το Πανελλήνιο Πρωτάθλημα Εφήβων το 2003, ενώ αργότερα ανέλαβε το τμήμα ως πρώτος προπονητής. Την προώθησή του στην ανδρική ομάδα εισηγήθηκε ο έφορος της ομάδας, Ευάγγελος Δερμανούτσος. Εκεί πρωτοεργάστηκε τη σεζόν 2009-10 ως συνεργάτης του Κώστα Φλεβαράκη. Συνεργάστηκε συνολικά με τέσσερις προπονητές της Α.Ε.Κ., τον Κώστα Φλεβαράκη, τον Αργύρη Πεδουλάκη, το Μηνά Γκέκο και τον Άγγελο Κορωνιό.
Ανέλαβε την τεχνική ηγεσία της Α.Ε.Κ. στις 2 Αυγούστου 2012, όταν το διοικητικό δίδυμο Κοτσάτος-Αλεξίου ανακοίνωσε τη συμμετοχή της ομάδας στη Β' Εθνική, προκειμένου να απαλλαχθεί από οικονομικές οφειλές. Την περίοδο 2012-13, ο σύλλογος τερμάτισε στην 3η θέση του τελικού βαθμολογικού πίνακα κερδίζοντας την άνοδο στην Α2 Κατηγορία, ενώ την ίδια χρονιά ως προπονητής στην Ένωση Νέας Περάμου, κατέκτησε και το Πρωτάθλημα Β' ΕΣΚΑΝΑ. Την επόμενη χρονιά, αναδείχθηκε με την Πρωταθλητής με την ΑΕΚ στην Α2 Κατηγορία, επιστρέφοντας στην Α1 Εθνική (Basket League) μετά από απουσία τριών ετών.
Σε ψηφοφορία που διεξήχθη ανάμεσα στους προπονητές της κατηγορίας για λογαριασμό του Infobasket.gr, ο Ζιάγκος αναδείχθηκε «Προπονητής της Χρονιάς». Στις αρχές του καλοκαιριού του 2014 ανανέωσε το συμβόλαιό του με τον αθηναϊκό σύλλογο, ωστόσο τον Αύγουστο δημοσιοποίησε την απόφασή του να αποχωρήσει από την Α.Ε.Κ., αφήνοντας αιχμές για τους χειρισμούς της διοικούσας επιτροπής σχετικά με την καταβολή οφειλομένων προς το πρόσωπό του.
Εν τέλει οι δύο πλευρές βρήκαν σημείο προσέγγισης και ο προπονητής συνέχισε στον πάγκο της Α.Ε.Κ. και το φθινόπωρο του 2014 στα πλαίσια της Α1 Εθνικής. Στο πρώτο δεκαήμερο του Νοεμβρίου αποφασίστηκε η οριστική διακοπή του συμβολαίου τους, έπειτα από 19 χρόνια, με την επίσημη ανακοίνωση της Κ.Α.Ε. να αφήνει παράθυρο για μελλοντική συνεργασία.
Τη σεζόν 2015-16, αναλαμβάνει χρέη πρώτου προπονητή στον Πανιώνιο ΓΣΣ με τον οποίο κατακτά το Πρωτάθλημα της Β΄ Εθνικής Κατηγορίας. Κατά τη διάρκεια του ίδιου έτους, στη συνεργασία του με το ACS Athens, κατακτά το Ευρωπαϊκό Σχολικό Πρωτάθλημα (ISST) με την ομάδα του λυκείου τους (2016).
Την επόμενη χρονιά, αποφασίζει να μετακομίσει στο εξωτερικό και στη λιβανέζικη πρωταθλήτρια Αλ Ριάντι, με την οποία ως βοηθός κατέκτησε το Πρωτάθλημα Λιβάνου, αλλά και το Τσάμπιονς Καπ Ασίας 2017.
Τη σεζόν 2017-18, ανέλαβε ξανά τον Πανιώνιο στην Α1, όπου από τη θέση του πρώτου προπονητή βοήθησε την ομάδα να πετύχει τον στόχο της παραμονής στην Α1.
Τη σεζόν 2018-19, προσλήφθηκε ως προπονητής του Ρεθύμνου της Basket League.
Προσωπική ζωή
Είναι απόφοιτος του ΤΕΦΑΑ Αθηνών το 1999 και κάτοχος Master (MSc) Προπονητικής στο Πρόγραμμα Μεταπτυχιακών Σπουδών «Βιολογία της Άσκησης» του ίδιου τμήματος (2001).
Η καταγωγή του είναι από την Παραμυθιά Θεσπρωτίας.
Ως αθλητής αγωνίστηκε στον Άτταλο Νέας Φιλαδέλφειας.
Παραπομπές
Κατηγορία:Έλληνες προπονητές καλαθοσφαίρισης Κατηγορία:Προπονητές καλαθοσφαίρισης ΑΕΚ Κατηγορία:Προπονητές καλαθοσφαίρισης Ικάρου Νέας Σμύρνης Κατηγορία:Προπονητές καλαθοσφαίρισης Δόξας Λευκάδας Κατηγορία:Προπονητές καλαθοσφαίρισης Πανιωνίου Κατηγορία:Προπονητές καλαθοσφαίρισης Ρεθύμνου Κατηγορία:Προπονητές καλαθοσφαίρισης ΑΠΟΕΛ
149 π.Χ.
Θάνατοι
Κατηγορία:Έτη
Ελένη Σταθάτου
Η Ελένη (Λένα) Σταθάτου (Αλεξάνδρεια 1887 − Αθήνα 1982), Κωνσταντινίδη το πατρικό της όνομα, ήταν Ελληνίδα συλλέκτρια και αθλήτρια της αντισφαίρισης.
Ήταν μέλος της οικογένειας Κωνσταντινίδη, πλούσιων εμπόρων της Αλεξάνδρειας με καταγωγή από τη Σιάτιστα, και σύζυγος του επιχειρηματία Αντωνίου Σταθάτου. Το 1957 δώρισε στο Μουσείο Μπενάκη και στη Γεννάδειο Βιβλιοθήκη και το Εθνικό αρχαιολογικό μουσείο τη συλλογή της από εικόνες βυζαντινών και μεταβυζαντινών χρόνων, κεντήματα και κοσμήματα που κατείχε, συνολικά 971 έργα.
Η Ελένη Σταθάτου ήταν μέλος του Ομίλου αντισφαίρισης Αθηνών και πρωταθλήτρια Ελλάδος στο απλό γυναικών το 1919, ενώ έπαιζε και Μπριτζ.
Παραπομπές
Κατηγορία:Ελληνίδες αθλήτριες της αντισφαίρισης Κατηγορία:Αθλητές του ΟΑΑ Κατηγορία:Έλληνες συλλέκτες έργων τέχνης Κατηγορία:Έλληνες παίκτες του Μπριτζ
Roy of the Rovers
right|200px|thumb|Ο Ρόυ, σε σχέδιο [[Ντέιβιντ Σκιου]] right|200px|thumb|Ο Ρόυ, σε σχέδιο [[Υβόν Χάτον]]
Roy of the Rovers είναι βρετανικό comic strip που εξιστορείται τη ζωή του ποδοσφαιριστή Roy Race (Ρόυ Ρέης), που παίζει για την φανταστική ομάδα Melchester Rovers (Μέλτσεστερ Ρόβερς).
Χαρακτηριστικά
Κεντρικό πρόσωπο της ιστορίας είναι ο ξανθομάλλης σέντερ φορ Ρόυ Ρέης, ένας εκπληκτικός ποδοσφαιριστής με κεραυνοβόλο σουτ ("Racey's rocket") που ηγείται των Ρόβερς της φανταστικής πόλης Μέλτσεστερ, μιας ομάδας που πρωταγωνιστεί στα πρωταθλήματα ποδοσφαίρου της Αγγλίας, ενώ παράλληλα διακρίνεται και στις ευρωπαϊκές διοργανώσεις, πρότυπο της οποίας αποτέλεσε η Άρσεναλ της δεκαετίας του 1950. Το έμβλημα, ωστόσο, όπως και τα χρώματα της ομάδας, παραπέμπουν στην Μάντσεστερ Γιουνάιτεντ. Η φυσιογνωμία των ιστοριών έχει βασισθεί στο σενάριο μιας προηγούμενης δουλειάς του Φρανκ Σ. Πέπερ, με τίτλο Danny of the Dazzlers στο περιοδικό The Champion.
Οι περιπέτειες είναι δομημένες γύρω από το ποδόσφαιρο το οποίο κρατάει τη μερίδα του λέοντος, ειδικά τις πρώτες δυο δεκαετίες, ενώ από το ’80 και μετά γίνεται προσπάθεια να επεκταθεί η θεματολογία και σε άλλα ευαίσθητα ζητήματα, όπως η βία, τα αναβολικά, η βωμολοχία, ο ρατσισμός, τα ναρκωτικά, η ρύπανση του περιβάλλοντος, πάντοτε όμως σε συσχετισμό με τον αθλητισμό.
Χαρακτήρες
Ρόυ Ρέης
Λόφτυ Πικ 200 px|thumb|Ο Λόφτυ Πικ (δεξιά) με τον Τζεφ Τζάιλς (αριστερά)